شەفەق نیوز/ قسەکەر وەناو فەرماندەی گشتی هێزە
چەکدارەگان، ئمڕوو دووشەممە، راگەیان ک دەزگای دژە تیرۆر توێنست دەسگیر هەهمانگکار
وەڕیووبردن گشتی ئەرا ریخریاگ داعش بکەێد، ک نازناوەگەی ناسریاگە وە «ئەبو نەبا» وە
ئۆپراسیۆن جیوازیگ لە فڕۆکەخانەی ناودەوڵەتی بەغداد.
یەحیا رەسول لە بەیاننامەیگ وت: ئۆپراسیۆنەگە لەڕی
چەودیریکردن وەردەوام و کار مەیدانی ئەنجام دریا، ک چەودیریکردن ووردیگ لەلایەن هەواڵگری
دەزگای دژە تیرۆر کریا هەر لە مەوقەی دەرچگنی لە یەکیگ لە دەوڵەتەگان تا رەسیە
عراق، و نیاز کۆبونەوە وەگەرد مەفرەزەیل چەتە تیرۆرستەگان لە دەورگرد بەغداد پایتەخت
داشت.
ئەبو نەبا ، لە ساڵ ٢٠٠٣ تا ئیسە ناسریاگە و چالاکیە تیرۆرستیەگانی ک
بویە لایەنگر ژمارەیگ لە ریخریایەگە تیرۆرستەگان جوور قاعیدە و داعش، و رینماگان وە
پەیامەیل قاقەزین لە والی عراق وەرگردیاد، و هەماهەنگی ئەرا کارەیل چەتە تیرۆرستەگان
لە عراق کردیاد، و مەفرەزەیل ئەمنی و سەربازی و راگەیانن لە کەرت بەغداد دروس کردیاد،
و ئی ئۆپراسیۆنە و نەهێنی تەواوی و سەرکەفتن گەورایگ هات.
